Ελισάβετ ΦιτςΧιού

Η Ελισάβετ ΦιτςΧιού, αγγλ.: Elizabeth FitzHugh (1455/65 – πριν από τις 10 Ιουλίου 1507), επίσης γνωστή λόγω του γάμου της ως λαίδη Ελισάβετ Παρ, ήταν Αγγλίδα ευγενής και κυρία επί των τιμών της εξαδέλφης της, Άννας Νέβιλ, βασιλικής συζύγου του Ριχάρδου Γ΄ της Αγγλίας. Ήταν γιαγιά της Αικατερίνης Παρ, της 6ης βασιλικής συζύγου του Ερρίκου Η΄ Τυδώρ, και των αδελφών της Άννας Παρ Χέρμπερτ κόμισσας του Πέμπροκ, και Γουλιέλμου Παρ 1ου μαρκησίου του Νορθάμπτον.

 Καταγωγή 
Η Ελισάβετ πιθανότατα γεννήθηκε στο προγονικό σπίτι της οικογένειας, το Κάστρο Ρέιβενσγουορθ στο Βόρειο Γιόρκσιρ της Αγγλίας. Ήταν κόρη του Ερρίκου ΦιτςΧιού 5ου βαρόνου ΦιτςΧιού του Ρέιβενσγουορθ και της συζύγου του λαίδης Αλίκης Νέβιλ, κόρης του Ριχάρδου Νέβιλ 5ου κόμη του Σόλσμπερυ και της Αλίκης Μόνταγκιου 5ης κόμισσας του Σόλσμπερυ suo jure, μοναχοκόρης και κληρονόμου του Θωμά Μόνταγκιου 4ου κόμη του Σόλσμπερυ και της λαίδης Ελεονώρας Χόλλαντ. Οι γονείς του πατέρα της ήταν ο Γουλιέλμος ΦιτςΧιού 4ος βαρόνος ΦιτςΧιού και η Μάρτζερυ Γουίλοουμπυ.

Μέσω του παππού της, κόμη του Σόλσμπερυ, ήταν ανιψιά του Ριχάρδου Νέβιλ 16ου κόμη του Γουόρικ (γνωστού στην ιστορία ως "Γουόρικ ο βασιλοποιός"), και μικραανιψιά της Σεσίλ Νέβιλ δούκισσας της Υόρκης (μητέρας του Εδουάρδου Δ΄ και του Ριχάρδου Γ΄).

Η Ελισάβετ είχε εννέα αδέλφια, συμπεριλαμβανομένης της λαίδης Αλίκης ΦιτςΧιού και του Ριχάρδου 6ου βαρόνου ΦιτςΧιού (π. 1456 – 20 Νοεμβρίου 1487), που νυμφεύτηκε την Ελισάβετ Μπεργκ, κόρη του σερ Θωμά Μπεργκ 1ου βαρόνου Μπεργκ του Γκέινσμπορω και της συζύγου του, Μαργαρίτας ντε Ρος. Ο γιος τους, Γεώργιος ΦιτςΧιού, κληρονόμησε τη βαρονία, αλλά μετά το τέλος του το 1513, η βαρονία τέθηκε σε αναστολή μεταξύ της Ελισάβετ και της μεγαλύτερης αδελφής της, Αλίκης. Αυτή η αναστολή συνεχίζεται μέχρι σήμερα μεταξύ των δύο οικογενειών.

Οι τρέχοντες συγκληρονόμοι της βαρονίας ήταν:

 Ρέιτσελ Ντάγκλας-Χόουμ 27η βαρόνη Ντέικρ το γένος Μπραντ (γενν. 1929)
 Τέσα Όγκιλβι Τόμσον, το γένος Μπραντ (γενν. 1934)
 Φραγκίσκος Μπραντ 7ος υποκόμης Χάμπντεν (γενν. 1970)
 Γουλιέλμος Χέρμπερτ 18ος κόμης του Πέμπροκ (γενν. 1978)

 Ο βίος της 
Λέγεται ότι η Ελισάβετ είχε μια χαλαρή και φιλήδονη ιδιοσυγκρασία. Μετά το τέλος του συζύγου της, σερ Γουλιέλμου Παρ, το 1483, η Ελισάβετ, η οποία ήταν πιθανώς περίπου 23 ετών εκείνη την εποχή, έμεινε με τέσσερα μικρά παιδιά. Ως χήρα, η ζωή της Ελισάβετ περιστρεφόταν γύρω από την αυλή. Η Ελισάβετ υπηρέτησε ως κυρία επί των τιμών της βασιλικής συζύγου του Ριχάρδου Γ΄, της εξαδέλφης της, Άννας Νέβιλ. Η Ελισάβετ θα ήταν η δεύτερη σε μία σε τέσσερις γενιές της οικογένειάς της, που θα υπηρετούσε τις βασίλισσες της Αγγλίας,  υπηρεσία που ξεκίνησε το 1483 με τη μητέρα της, την τρομερή Αλίκη Νέβιλ λαίδη ΦιτςΧιού. Η εγγονή της, Άννα Παρ, θα συνέχιζε την παράδοση, γενόμενη κυρία επί των τιμών και των έξι συζύγων του Ερρίκου Η΄. Ακόμη και η αδελφή της Άννας, Αικατερίνης Παρ, η οποία αργότερα έγινε βασίλισσα, υπηρέτησε στο νοικοκυριό της πριγκίπισσας Μαρίας (Α΄), μέχρι που τράβηξε την προσοχή του βασιλιά Ερρίκου Η΄. 

Μετά την ανατροπή του Οίκου της Υόρκης, η Ελισάβετ έκανε έναν δεύτερο γάμο με έναν προστατευόμενο της Μαργαρίτας Μπωφόρ, τον σερ Νικόλαο Βω (αργότερα βαρόνο Βω), ο οποίος φημολογείται ότι έσωσε την οικογενειακή περιουσία. 

 Οικογένεια 
Παντρεύτηκε πρώτα τον σερ Γουλιέλμο Παρ του Κένταλ, έναν άνδρα περίπου 28 χρόνια μεγαλύτερό της. Ο Γουλιέλμος ήταν Ιππότης της Περικνημίδος, και είχε μεγάλη εύνοια στον βασιλιά Εδουάρδο Δ΄, ο οποίος εκ γάμου ήταν εξάδελφός του. Πολέμησε με τους Νέβιλ στο πλευρό των Γιορκιστών στη Μάχη του Έτζκοτ Μουρ. Η Ελισάβετ δεν γέννησε το πρώτο της παιδί μέχρι την ηλικία των 16 περίπου ετών. Η Ελισάβετ και ο Γουλιέλμος απέκτησαν τα ακόλουθα παιδιά:
 Άννα Παρ (απεβ. 1513), παντρεύτηκε τον σερ Θωμά Τσένεϋ του Ίρθλινγκμπορω. Η κόρη τους Ελισάβετ παντρεύτηκε τον Θωμά Βωξ 2ο βαρόνο Βωξ του Χάροντεν, γιο του Νικολάου Βωξ 1ου βαρόνου Βωξ του Χάροντεν, από τη 2η σύζυγό του Άννα Γκρην. Αυτή η Άννα ήταν αδελφή της Μωντ Γκρην, που παντρεύτηκε τον αδελφό της Άννας, Θωμά Παρ (παρακάτω), που σημαίνει ότι η Άννα Γκρην ήταν θεία και πεθερά της Ελισάβετ. 
 σερ Θωμάς Παρ (π. 1483 – 1517), ο οποίος ήταν ο μεγαλύτερος γιος, χρίστηκε ιππότης και σερίφης του Νορθάμπτονσιρ το 1509. Ήταν κύριος των περιφερειών, και ελεγκτής του Ερρίκου Η΄. Ήταν πλούσιος, χάρη στο ότι από διαδοχή έλαβε το 1512 τα μισά κτήματα του εξαδέλφου του, λόρδου ΦιτςΧιού, και επίσης στον γάμο του με τη Μωντ Γκρην, κόρη και συγκληρονόμο του σερ Θωμά Γκρην του Μπόουτον και του Γκρηνς Νόρτον στο Νορθάμπτονσιρ. Απεβίωσε στις 12 Νοεμβρίου 1518, και τάφηκε στην εκκλησία των Μπλάκφριαρς στο Λονδίνο. Η χήρα του απεβίωσε την 1η Σεπτεμβρίου 1532, και τάφηκε δίπλα του. Από τα παιδιά τους, η Αικατερίινη Παρ, βασίιλική σύζυγος τού Ερρίκου Η΄, και ο Γουλιέλμος Παρ (μετέπειτα μαρκήσιος του Νορθάμπτον) είναι πολύ γνωστοί. Ενώ μία κόρη, η Άννα, παντρεύτηκε τον Γουλιέλμο Χέρμπερτ 1ο κόμη του Πέμπροκ της 10ης δημιουργίας.
 Γουλιέλμος Παρ, 1ος βαρόνος Παρ του Χόρτον (π. 1483 – 1547), ο 2ος γιος, χρίστηκε ιππότης στις 25 Οκτωβρίου 1513, ήταν σερίφης του Νορθάμπτονσιρ το 1518 και το 1522, και μετά την προαγωγή της ανιψιάς του Αικατερίνης Παρ σε βασιλική σύζυγο, έγινε θαλαμηπόλος της. Στις 23 Δεκεμβρίου 1543 χρίστηκε βαρόνος Παρ του Χόρτον, στο Νορθάμπτονσιρ. Απεβίωσε στις 10 Σεπτεμβρίου 1547 και τάφηκε στο Χόρτον (για τον τάφο του, βλ. Μπρίτζες, Νορθάμπτονσιρ, i. 370). Με τη Μαρία, κόρη του σερ Γουλιέλμου Σόλσμπερυ, άφησε τέσσερις κόρες.
 Ιωάννης Παρ (απεβ. 8 Σεπτεμβρίου 1508), νυμφεύτηκε την Κονστάνς, κόρη του σερ Ερρίκου Βιρ από το Άντινγκτον του Σάρεϋ. Δεν απέκτησαν απογόνους.

Μετά το τέλος του σερ Γουλιέλμου Παρ, η Ελισάβετ παντρεύτηκε τον σερ Νικόλαο Βωξ ως την πρώτη του σύζυγο.  Οι απόγονοί τους περιλαμβάνουν:
 Αικατερίνη Βωξ (π.1490 – π.1571), παντρεύτηκε τον σερ Γεώργιο Θρόκμορτον του Κάουτον και απέκτησε παιδιά.
 Αλίκη Βωξ (απεβ. 1543), παντρεύτηκε τον σερ Ριχάρδο Σάπκοτ π. το 1501. Απέκτησαν τουλάχιστον ένα παιδί, την Άννα.
 Άννα Βωξ, παντρεύτηκε τον σερ Θωμά Λεστρέιντζ (1493–1545) και απέκτησε παιδιά.

 Οικόσημο 
Γαλάζιο, τρία σιρίτια συνυφασμένα στη βάση Ή ένα αρχηγείο του τελευταίου —Οικόσημα του ΦιτζΧιου. Αυτά τα οικόσημα αργότερα θα φυλασσόντουσαν από τα εγγόνια της, Βασίλισσα Κάθριν Παρ και τον αδελφό της Γουίλιαμ Παρ, 1ο Μαρκήσιο του Νορθάμπτον, και αργότερα επίσης από την οικογένεια της εγγονής της, Άννα Παρ, την οικογένεια Χέρμπερτ, Κόμητες του Πέμπροκ, και είναι ορατά στο Wilton House .
κέντρο|μικρογραφία|488x488εσ|Οικόσημο του Γουίλιαμ Παρ, Μαρκήσιου του Νορθάμπτον, παλαιότερα στην Οικία Κασίομπερι

 Αναφορές 

Κατηγορία:Άγγλοι ευγενείς